cyanic-selkie/wikianc huggingface dataset:
মৌলিক সংখ্যা
গণিতের পরিভাষায় মৌলিক সংখ্যা (অথবা মৌলিক ) হল এমন স্বাভাবিক সংখ্যা যার কেবলমাত্র দুটো পৃথক উৎপাদক আছে: ১ এবং ঐ সংখ্যাটি নিজে। ১ এর চেয়ে বড় যে সকল সংখ্যা মৌলিক না তাদেরকে যৌগিক সংখ্যা বলে। অর্থাৎ যে সংখ্যাকে অন্য কোন সংখ্যা দ্বারা ভাগ করা যায় না, তাকে মৌলিক সংখ্যা বলে।পাটিগণিতের মৌলিক উপপাদ্য এর মাধ্যমে সংখ্যাতত্ত্বে মৌলিকের ভূমিকা প্রবেশ করানো হয়। ১ এর উপরে যেকোনো মৌলিক সংখ্যাকে ১ বাদে তার আগ পর্যন্ত সকল মৌলিক সংখ্যার গুনফল হিসাবে প্রকাশ করা যায়। কোনো সংখ্যার মৌলিকতা নির্ণয়ের সহজ কিন্তু ধীর পদ্ধতি হচ্ছে পরীক্ষামূলক ভাগ, যাতে দেখতে হয় সংখ্যা n, ২ থেকে শুরু করে n এর বর্গমূল পর্যন্ত কোনো দুইটি সংখ্যার গুনফল কিনা। পরীক্ষামূলক ভাগের চেয়ে অনেক বেশি কার্যকরি পদ্ধতি হচ্ছে মিলার-রাবিন মৌলিকতা পরীক্ষা যা দ্রুত কিন্তু সামান্য সম্ভাবনা থাকে ভুলের এবং একেএস মৌলিকতা পরীক্ষা, যেটাতে সবসময়ে সঠিক উত্তর আসে বহুঘাত সময়ে, কিন্তু অনেক ধীর। বিশেষ রুপের মৌলিক সংখ্যার জন্য দ্রুতগতির পদ্ধতি আছে, যেমন মার্সেন সংখ্যাদের জন্য।, সর্ববৃহৎ মৌলিক সংখ্যাতে ২৩২৪৯২৫ টি অঙ্ক আছে। প্রথম ছাব্বিশটি মৌলিক সংখ্যা হল: ২, ৩, ৫, ৭, ১১, ১৩, ১৭, ১৯, ২৩, ২৯, ৩১, ৩৭, ৪১, ৪৩, ৪৭, ৫৩, ৫৯, ৬১, ৬৭, ৭১, ৭৩, ৭৯, ৮৩, ৮৯, ৯৭, ১০১। ৩ এর চেয়ে বড় প্রত্যেক মৌলিক সংখ্যার বর্গকে ১২ দ্বারা ভাগ করলে ১ অবশিষ্ট থাকে।
ইতিহাস
মৌলিক সংখ্যা অসীমসংখ্যক, যা কিনা ইউক্লিড খ্রিস্টপূর্ব ৩০০ সালের দিকে প্রমাণ করেন। সংজ্ঞানুসারে ১ সংখ্যাটি মৌলিক নয়। পাটীগণিতের মৌলিক উপপাদ্য সংখ্যাতত্ত্বে মৌলিক সংখ্যার কেন্দ্রীয় ভূমিকা প্রতিষ্ঠা করে: যে কোন অশূণ্য প্রাকৃতিক সংখ্যা n কে মৌলিক সংখ্যা উৎপাদকে বিশ্লেষণ করা যায়, যা মৌলিক সংখ্যার গুণফল বা তাদের বিভিন্ন ঘাতের গুণফল হিসাবে (যার মধ্যে শূণ্য ঘাতও রয়েছে)। আরও উল্লেখ্য, এই মৌলিক উৎপাদকে বিশ্লেষণের কাজটি কেবল একভাবেই করা যেতে পারে।
মৌলিকত্ব
মৌলিক সংখ্যা হবার ধর্মকে মৌলিকত্ব বা মৌলিকতা বলা বলা হয়। কোন সংখ্যা n এর মৌলিকতা সাধারণ ভাগ করেই নির্ধারণ করা যায়, যেমন কোন সংখ্যা n কে এর চেয়ে ছোট সকল পূর্ণ সংখ্যা m দিয়ে ভাগ করলে যদি দেখা যায় n হল m এর গুণিতক, তাহলে বলা যায় তা মৌলিক নয়, বরং যৌগিক। বড় বড় মৌলিক সংখ্যা হিসেব করার জন্যে নানারকম জটিল ও সূক্ষ্ম এলগরিদম তৈরি করা হয়েছে, যাদের মাধ্যমে এই ভাগ করার কৌশল হতে দ্রুততর উপায়ে মৌলিকতা নির্ধারণ করা যায়।
মৌলিক সংখ্যা বের করার কোন সূত্র নেই। তবে মৌলিক সংখ্যার বণ্টন, অর্থাৎ পরিসাংখ্যিক দিক থেকে মৌলিক সংখ্যার আচরণ হিসেব করা যায়। এ ধরনের ফলাফল প্রথম পাওয়া যায় মৌলিক সংখ্যা উপপাদ্য থেকে, যে তত্ত্ব অনুসারে দৈবভাবে বাছাই করা কোন সংখ্যা n এর মৌলিক হবার সম্ভাবনা তার অঙ্কসমূহের সংখ্যার সাথে ব্যস্তভাবে সম্পর্কিত, অথবা n এর লগারিদমের সাথে সম্পর্কিত। এ বিবৃতিটি ১৯'শ শতাব্দীর শেষভাগে প্রমাণ করা হয়েছে। ১৮৫৯ সালে প্রদত্ত রীমান হাইপোথিসিস মৌলিক সংখ্যার বণ্টন নিয়ে আরও সুনির্ধারিত অনুমান করতে পারে, তবে এ তত্ত্বটি এখনও প্রমাণিত হয়নি।
মৌলিক ধর্ম
মৌলিক সংখ্যা নিয়ে বিস্তর গবেষণা হলেও এর অনেক মৌলিক ধর্ম নিয়ে আজও অনেক অজানা প্রশ্ন রয়ে গেছে। যেমন গোল্ডবাখের অনুমান - যা অনুযায়ী যে কোন স্বাভাবিক জোড় সংখ্যাকে দুটি মৌলিক সংখ্যার যোগফল আকারে লেখা যাবে, অথবা জমজ মৌলিক অনুমান যা বলে জমজ মৌলিক সংখ্যা অসীমসংখ্যক (জমজ মৌলিকের মধ্যে ২ এর ব্যবধান থাকে, যেমন ১১ ও ১৩) ইত্যাদি শতাব্দীরও অধিক সময় ধরে অপ্রমাণিতই রয়ে গেছে, যদিও এদের বর্ণনা অত্যন্ত সহজ সরল।
মৌলিক সংখ্যার ধারণার প্রয়োগ
তথ্যপ্রযুক্তিতে বেশ কিছু শাখায় মৌলিক সংখ্যার ধারণার প্রয়োগ আছে, যেমন পাবলিক কী ক্রিপ্টোগ্রাফি, যা বড় সংখ্যাকে মৌলিক উৎপাদকে বিশ্লেষিত করার জটিলতার সুযোগ নেয়। আবার কম্পিউটারে যৌথভাবে মৌলিক সংখ্যা খুঁজে বের করার প্রকল্প বিশেষ ধরনের মৌলিক সংখ্যা নিয়ে গবেষণা উস্কে দিয়েছে, এর মধ্যে উল্লেখযোগ্য হল মার্জেন মৌলিক সংখ্যা, যার মৌলিকতা নির্ধারণ তুলনামূলকভাবে সহজতর। ২০০৯ সালের হিসাব অনুযায়ী জ্ঞাত সর্ববৃহৎ মৌলিক সংখ্যায় ১৩০ লক্ষ অঙ্ক আছে।
পাটিগণিতের মৌলিক উপপাদ্য
১ এর থেকে বড় যে কোন প্রাকৃতিক সংখ্যা সংখ্যাকে ক্রমবর্ধমান মৌলিক সংখ্যার গুণফল হিসেবে কেবলমাত্র এক ভাবেই প্রকাশ করা যায়। যেমনঃ ৫২ = ২\times২\times১৩
রীমানের ফাংশন
রীমানের ফাংশনকে লেখা যায় যেখানে p ক্রমান্বয়ে সব কয়টি মৌলিক সংখ্যা।
ইরাটস্থেনেসের ছাকনি
thumb|300px|[[ইরাতোস্থেনেসের ছাঁকনি]] ইরাটস্থেনেস (২৭৬ খ্রিষ্টপূর্ব - ১৯৪ খ্রিষ্টপূর্ব) মৌলিক সংখ্যাগুলো বের করার একটা সহজ অ্যালগরিদম দিয়েছেন, সব সংখ্যাগুলোকে ছকে সাজিয়ে তার পর এক এক করে প্রথম সংখ্যাটিকে মৌলিক সংখ্যা হিসেবে চিহ্নিত করে তার সব গুণিতকগুলো কেটে দিতে হবে। উল্লেখ্য যে যদি ছকের কোন সর্বোচ্চ সংখ্যা নির্দিষ্ট করে দেয়া না থাকে তবে অ্যালগরিদমটি অনন্তকাল ধরে চলতে থাকবে (কারণ যে কোন সংখ্যার অসীম সংখ্যক গুণিতক থাকে)।
কিরণ চক্রবর্তী
জীবনে রাজনৈতিক কাজ
তিনি মামার প্রভাবে রাজনৈতিক মনস্ক হয়ে ওঠেন। তার মামা অনুশীলন বিপ্লবী দলের নেতা ছিলেন। ছোটবেলা থেকে পরিবারের সদস্যদের দেখেছেন নানা কাজ করতে স্বদেশের জন্য। মায়ের সাথে যেতেন কংগ্রেসের কাজ করতে। দিদিমার সাথে আইন আমানয আন্দোলনে যান। কিরণ চক্রবর্তী ১৯৪৩ সালে ভারত ছাড়ো আন্দোলনে যোগ দেন।
তিনি আর.এস.পি নামে বিপ্লবী দলে যোগ দেন। একটি লাইব্রেরি ও পাঠচক্র গড়ে তোলেন। লাঠি-ছোরা খেলার ক্লাব প্রতিষ্ঠা করেন এবং কর্মীদের প্রশিক্ষণ দিয়ে স্বদেশী আন্দোলনে যোগদানের জন্য প্রস্তুত করেন।
শ্রীহরিকোটা
শ্রীহরিকোটা বঙ্গোপসাগর উপকূলে একটি বালিয়াড়ি দ্বীপ। এটি ভারতের অন্ধ্রপ্রদেশের নেল্লোর জেলায় অবস্থিত। এখানে সতীশ ধবন মহাকাশ কেন্দ্র রয়েছে। এটি ভারতের দুটি উপগ্রহ উৎক্ষেপণ কেন্দ্রের মধ্যে একটি (অন্যটি হল তিরুবনন্তপুরমের থুম্বাতে থুম্বা নিরক্ষীয় রকেট উৎক্ষেপণ কেন্দ্র)। ভারতীয় মহাকাশ গবেষণা সংস্থা (ইসরো) বহু পর্যায়বিশিষ্ট রকেট ব্যবহার করে উপগ্রহ উৎক্ষেপণ করে। এর মধ্যে আছে অক্ষবর্তী উপগ্রহ উৎক্ষেপণ যান এবং ভূসমলয় উপগ্রহ উৎক্ষেপণ যান। দুটিই ছাড়া হয়েছিল শ্রীহরিকোটা থেকে। শ্রীহরিকোটা উৎক্ষেপণ কেন্দ্রটি অবস্থান অনুযায়ী বিশ্বের দ্বিতীয় সেরা মহাকাশবন্দর, মার্কিন যুক্তরাষ্ট্রের কেনেডি স্পেস সেন্টারের পরেই। নিরক্ষীয় অঞ্চলের নিকটে অবস্থিত হওয়ায়, শ্রীহরিকোটা ভূসমলয় উপগ্রহের জন্য আদর্শ উৎক্ষেপণ স্থান। তাদের উপকরণগুলি বিশাল এবং সারা বিশ্বের নানা অংশ থেকে আসে। এই কারণেই, এটি অবশ্যই জমি, বায়ু এবং জল দ্বারা পরিবহনের সমস্ত উপায়ের কাছাকাছি থাকা দরকার।
বিশেষ উৎক্ষেপণগুলি
সতীশ ধবন মহাকাশ কেন্দ্র (এসডিএসসি) প্রথম উৎক্ষেপণ প্যাড থেকে ১৬ই ডিসেম্বর, ২০১৫ সালে পিএসএলভি-সি২৯ উৎক্ষেপণ যানটির সফল উত্তোলন ও উৎক্ষেপণ, ভারতীয় মহাকাশ গবেষণা সংস্থার ইতিহাসে একটি ঐতিহাসিক মাইলফলক তৈরি করেছিল। এটি ছিল ভারতের এই মহাকাশবন্দর থেকে উপগ্রহ উৎক্ষেপণের যানটির ৫০তম উৎক্ষেপণ। এর মাধ্যমে শ্রীহরিকোটায় এই উৎক্ষেপণ যানের মাধ্যমে অভিপ্রেত কক্ষপথে বিভিন্ন দেশী ও বিদেশী উপগ্রহের উৎক্ষেপণ প্রত্যক্ষ করা গেছে।
চন্দ্রযান-২
এই কার্যক্রমটি শ্রীহরিকোটা দ্বীপের সতীশ ধবন মহাকাশ কেন্দ্রের থেকে ৩,৮৫০ কেজি (৮,৪৯০ পাউন্ড) আনুমানিক উৎক্ষেপণ ভরসহ ভূসমলয় উপগ্রহ উৎক্ষেপণ যান মার্ক তৃতীয় (জিএসএলভি এমকে ৩) থেকে উৎক্ষেপ করা হয়েছিল।
অবস্থান
শ্রীহরিকোটা অন্ধ্রপ্রদেশ রাজ্যের নেল্লোর জেলায় অবস্থিত। এটি আংশিকভাবে সুলুরপেটা মণ্ডল এবং আংশিকভাবে তড়া মণ্ডলে পড়েছে। এটি পুলিকট হ্রদকে বঙ্গোপসাগর থেকে পৃথক করেছে। এর নিকটতম শহর এবং রেল স্টেশন হল সুলুরপেট, যা শ্রীহারিকোটা থেকে ২০ কিলোমিটার দূরে। এটি চেন্নাই শহরের ১০৫ কিলোমিটার উত্তরে অবস্থিত। সমুদ্রতল থেকে এর উচ্চতা ১ মিটার।
জলবায়ু
শ্রীহরিকোটার আবহাওয়া হল গ্রীষ্মমন্ডলীয় ভেজা এবং শুষ্ক (কোপ্পেন – গিগার জলবায়ু শ্রেণিবিন্যাস প্রণালী)। শ্রীহারিকোটায় গ্রীষ্মকালে বেশ গরম থাকে এবং শীতকালে হালকা শীত পড়ে। গ্রীষ্মকালে তাপমাত্রা ৩৮ ডিগ্রি সেলসিয়াস পর্যন্ত পৌঁছতে পারে, শীতকালে তাপমাত্রা ২০ ডিগ্রি সেলসিয়াস পর্যন্ত নামতে পারে। শ্রীহরিকোটা যেহেতু চেন্নাই থেকে মাত্র ১০৫ কিলোমিটার উত্তরে, এর জলবায়ু চেন্নাইয়ের সাথে প্রায় সমান।
২০২২–২৩ ইংল্যান্ড পুরুষ ক্রিকেট দলের বাংলাদেশ সফর
প্রাথমিকভাবে সিরিজটি ২০২১ সালের অক্টোবর মাসে অনুষ্ঠিত হওয়ার কথা ছিল, এবং টি২০আই সিরিজটি উভয় দলের জন্য ২০২১ আইসিসি পুরুষ টি২০ বিশ্বকাপ টুর্নামেন্টের প্রস্তুতির অংশ হিসেবে আয়োজিত হওয়ার কথা ছিল। কিন্তু ২০২১ সালের আগস্ট মাসে কোভিড-১৯ মহামারির কারণে সিরিজটি স্থগিত করা হয়।   ২০২২ সালের ডিসেম্বর মাসে সিরিজের পুনর্নির্ধারিত সূচি ঘোষিত হয়।
ওডিআই সিরিজে ইংল্যান্ড ২–১ ব্যবধানে জয়ী হয়। টি২০আই সিরিজে বাংলাদেশ ৩–০ ব্যবধানে জয়লাভ করে।
জিকা ভাইরাস
জিকা ভাইরাস ( ইংরেজি Zika virus) হচ্ছে ফ্ল্যাভিভাইরিডি পরিবারের ফ্ল্যাভিভাইরাস গণের অন্তর্ভুক্ত। এই পরিবারের অন্যান্য ভাইরাসের মত এটি আবরণযুক্ত ও আইকসাহেড্রাল আকৃতির একসূত্রক RNA ভাইরাস। এটি প্রথম ১৯৪৭ সালে  উগান্ডায় রেসাস ম্যাকাক বানরের দেহে পাওয়া যায়।পরবর্তীতে ১৯৫২ সালে উগান্ডা ও তানজানিয়াতে মানবদেহে প্রথমবারের মত শনাক্ত করা হয়।
এই ভাইরাস মানব শরীরে প্রাথমিকভাবে জিকা জ্বর, জিকা অথবা জিকা রোগ করতে পারে। ১৯৫০ সাল থেকে এই ভাইরাস আফ্রিকা থেকে এশিয়া পর্যন্ত বিস্তৃত নিরক্ষরেখা বরাবর অঞ্চলগুলোতে রোগ ছড়ায়। এটি ২০০৭ সালে ইয়াপ দ্বীপপুঞ্জে রোগের প্রাদুর্ভাব ঘটায়। এতে কমপক্ষে ৪৯ জন মানুষ আক্রান্ত হয় কিন্তু কেউ মারা যায়নি। ২০১৪ সালে এটি প্রশান্ত মহাসাগর এর ফরাসি পলিনেশিয়া অঞ্চলে ও পরবর্তীকালে ইস্টার আইল্যান্ডে এবং ২০১৫ সালে মধ্য আমেরিকা, ক্যারিবীয় দ্বীপপুঞ্জ ও দক্ষিণ আমেরিকা অঞ্চলে ব্যাপকভাবে ছড়ায়। জিকা ভাইরাসটি ডেঙ্গু ভাইরাস, পীতজ্বর ভাইরাস, জাপানিজ এনসেফালাইটিস, এবং ওয়েস্ট নাইল ভাইরাস এর সাথে সম্পর্কিত। এই ভাইরাস যে রোগ সৃষ্টি করে তার সাথে ডেঙ্গু জ্বর এর কিছুটা মিল রয়েছে। বিশ্রাম নেওয়া হলো প্রধান চিকিৎসা এখনো এর কোন ওষুধ বা টীকা আবিষ্কৃত হয় নি। যে সকল নারীরা জিকা জ্বরে আক্রান্ত তাদের গর্ভের সন্তান মাইক্রোসেফালি বা ছোট আকৃতির মাথা নিয়ে জন্ম গ্রহণ করে। এছাড়া বড়দের ক্ষেত্রে এটি গিলেন বারে সিনড্রোম করতে পারে।
নামকরণ
উগান্ডার জিকা নামের একটি গ্রামের নাম অনুসারে রাখা হয়। স্থানীয় ভাষায় জিকা মানে বাড়ন্ত । সেখানেই বানরের দেহে সর্বপ্রথম এ ভাইরাসের উপস্থিতি শনাক্ত করা হয়।
রোগ ছড়ানোর মাধ্যম
মূলত ২ ধরনের এডিস মশা দিয়ে এই ভাইরাস ছড়ায়। গ্রীষ্মমণ্ডল ও এর নিকটবর্তী অঞ্চলে Aedes aegypti মশার মাধ্যমে ছড়ায় কারণ শীতপ্রধান অঞ্চলে এরা টিকে থাকতে পারেনা। Aedes albopictus মশাও এই রোগ ছড়াতে পারে। এরা শীতপ্রধান অঞ্চলে টিকে থাকতে পারে। শুধু স্ত্রী মশা দিনের বেলা কামড়ায়। এরা একবারে একের অধিক ব্যক্তিকে কামড়াতে পছন্দ করে। একবার রক্ত খাওয়া শেষে ডিম পাড়ার পূর্বে তিন দিনের বিশ্রামের প্রয়োজন হয়।এদের ডিমগুলো পানিতে এক বছর পর্যন্ত বাঁচতে পারে।অল্প পরিমাণ জমে থাকা পানিও ডিম পরিস্ফুটনের জন্য যথেষ্ট।জিকা ভাইরাসে আক্রান্ত রোগীকে কামড়ালে উক্ত মশাও ভাইরাসে আক্রান্ত হবে।  জিকা ভাইরাস  শারীরিক সম্পর্কের মাধ্যমেও ছড়াচ্ছে বলে ধারণা করা হচ্ছে। সম্প্রতি আমেরিকাতে এরকম ব্যক্তির সন্ধান পাওয়া গিয়েছে।
ডায়াগনোসিস
জিকা ভাইরাস পলিমারেজ চেইন রিয়াকশন(PCR)এর মাধ্যমে শনাক্ত করা হয় এবং রক্তের নমুনা থেকে ভাইরাস পৃথক করা যায়।
উপসর্গ
জিকা ভাইরাস যে রোগ সৃষ্টি করে তার নাম জিকা জ্বর।এর সাথে ডেঙ্গু জ্বর,পীত জ্বর প্রভৃতির অনেক মিল আছে। এর উপসর্গগুলো হলো জ্বর, হাল্কা মাথা ব্যথা, অবসাদগ্রস্ততা, কনজাংটিভাইটিস, অস্থিসন্ধিতে ব্যথা,পেশীতে ব্যথা, শরীরে লালচে দাগ বা ফুস্কুড়ি ইত্যাদি।রোগাক্রান্ত ব্যক্তির রক্তে এই ভাইরাস কয়েকদিন থাকে তবে কোন কোন ব্যক্তির ক্ষেত্রে দীর্ঘদিন পর্যন্ত থাকতে পারে।এর সুপ্তিকাল কয়েকদিন হতে পারে বলে ধারণা করা হয়। উপসর্গগুলো হালকা হয়, অধিকাংশ ক্ষেত্র হাসপাতালে ভর্তির প্রয়োজন হয় না। এবং ২-৭ দিন পর্যন্ত স্থায়ী হতে পারে।জিকা ভাইরাসে আক্রান্ত প্রতি ৫ জনের মধ্যে ১ জন রোগে আক্রান্ত হয়। এই রোগে মৃত্যুর ঘটনা খুবই দুর্লভ।
জটিলতা
এই ভাইরাস নিয়ে আগে তেমন গবেষণা না হওয়ায় এর জটিলতা সম্পর্কে খুব বেশি জানা যায়নি। ২০১৩-২০১৪ সালে ফরাসি পলিনেশিয়া অঞ্চলে জিকা ভাইরাস প্রাদূর্ভাবের সময় গিলেন ব্যারে সিনড্রোমে আক্রান্ত রোগীর সংখ্যা অনেক বাড়তে থাকে। ২০১৫ সালে ব্রাজিলেও একই ঘটনা পরিলক্ষিত হয়। এই বিষয় নিয়ে বিস্তর গবেষণা শুরু হয়েছে। এছাড়া গর্ভবতী মহিলারা এই রোগে আক্রান্ত হলে এটি অমরা ভেদ করে গর্ভের সন্তানকে আক্রান্ত করতে পারে।বাচ্চা মাইক্রোসেফালি নিয়ে জন্মায়। ২০১৫ সালে ব্রাজিলে এই ধরনের বাচ্চা জন্মের হার অনেক বেড়েছে। মাইক্রোসেফালি এমন একটি অবস্থা যেখানে বাচ্চার মাথা স্বাভাবিকের তুলনায় অনেক ছোট হয়।বাচ্চার মস্তিষ্কের স্বাভাবিক গঠন ব্যাহত হবে।
চিকিৎসা
এই রোগের কোন ওষুধ বা টীকা নেই। পর্যাপ্ত বিশ্রাম নিতে হবে, প্রচুর পানি পান করতে হবে যেন পানিশূন্যতা না হয়। ব্যথা ও জ্বরের জন্য প্যারাসিটামল খাওয়া যেতে পারে।তবে অ্যাসপিরিন ও অন্যান্য NSAID যেমন আইবুপ্রফেন, ন্যাপ্রক্সেন খাওয়া থেকে বিরত থাকতে হবে কারণ এতে রক্তপাতের ঝুঁকি বাড়ে। এছাড়া ভাইরাসে আক্রান্ত বাচ্চাদেরকে জ্বর ও ব্যথার জন্য অ্যাসপিরিন খাওয়ালে রাই সিনড্রোম (Reye syndrome) হতে পারে এবং বাচ্চা মারা যেতে পারে।
প্রতিরোধ
জিকা ভাইরাসে আক্রান্ত হওয়ার প্রথম এক সপ্তাহ রোগীর রক্তে ভাইরাস থাকতে পারে তাই এই সময় রোগীকে যেন মশা না কামড়ায় সেদিকে খেয়াল রাখতে হবে কারণ ঐ ব্যক্তিকে কামড়ালে ভাইরাস মশার শরীরে প্রবেশ করবে এবং ঐ মশা কোন সুস্থ্য ব্যক্তিকে কামড়ালে সে ব্যক্তিও এই ভাইরাসে আক্রান্ত হবে। এডিস মশা সাধারণত বালতি, ফুলের টব, গাড়ীর টায়ার প্রভৃতিতে জমে থাকা পানিতে জন্মায় তাই সেগুলোতে যেন পানি না জমে থাকে সে ব্যবস্থা নিতে হবে। এছাড়া পুরা শরীর ঢেকে থাকে এমন কাপড় পরিধান করতে হবে, মশারির নিচে ঘুমাতে হবে। এছাড়া আক্রান্ত ব্যক্তির সাথে যৌনমিলন করা থেকে বিরত থাকার জন্য বলা হচ্ছে।
জিকা ভাইরাসের টিকা
এখনও জিকা ভাইরাসের টিকা আবিষ্কৃত হয়নি। তবে এটি বানানোর চেষ্টা করছেন গবেষকরা। পরীক্ষার জন্য জিকা ভাইরাসের টিকা পেতে দুই বছর লাগতে পারে। তবে এটি হাতে আসতে এক দশক সময় লাগতে পারে।
দুর্গাপুর ইউনিয়ন, মিঠাপুকুর
দুর্গাপুর ইউনিয়ন বাংলাদেশের রংপুর বিভাগের রংপুর জেলার মিঠাপুকুর উপজেলার অন্তর্গত একটি ইউনিয়ন পরিষদ। এটি ৩১.৪০ বর্গকিমি (১২.১২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,২৫৮ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৬টি।
অজিত সিং বাল্লা
অজিত সিং বাল্লা (জন্ম ৫ নভেম্বর ১৯৩১) একজন ভারতীয় প্রাক্তন উচ্চ লম্ফবিদ, যিনি ১৯৫৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন। তিনি ১৯৫৪ ব্রিটিশ সাম্রাজ্য ও কমনওয়েলথ গেমসে উচ্চ লম্ফে একাদশ স্থান অর্জন করেছিলেন।
চিতোরগড় লোকসভা কেন্দ্র
চিতোরগড় লোকসভা কেন্দ্রটি রাজস্থান রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয় এবং মোট ৮ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর চিতোরগড় শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রের সকল বিধানসভা কেন্দ্রগুলি চিতোরগড় জেলা, উদয়পুর জেলা এবং প্রতাপগড় জেলার অংশ নিয়ে গঠিত।
ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।
সংসদ সদস্য
== ফলাফল == নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রার্থীদের নাম প্রদান করা হয়েছে।
দ্য বোর্ন সুপ্রিমেসি (চলচ্চিত্র)
দ্য বোর্ন সুপ্রিমেসি ২০০৪ সালের একটি মার্কিন অ্যাকশন-থ্রিলার চলচ্চিত্র। এটি রবার্ট উইলিয়ামের উপন্যাস দ্য বোর্ন সুপ্রিমেসি (১৯৮৬) অবলম্বনে রচিত। চলচ্চিত্রটির চিত্রনাট্য লিখেছেন টনি গিলরয় এবং পরিচালনা করেছিলেন পল গ্রিনগ্রাস। এটি জেসন বোর্ন চলচ্চিত্র ধারাবাহিকের দ্বিতীয় কিস্তি। এর পূর্বে দ্য বোর্ন আইডেন্টিটি (২০০২) এবং এর পরে দ্য বোর্ন আলটিমেটাম (২০০৭), দ্য বোর্ন লিগ্যাসি (২০১২) এবং জেসন বোর্ন (২০১৬) নির্মিত হয়েছে।
ইউনিভার্সাল পিকচার্স চলচ্চিত্রটি ২৩ শে জুলাই, ২০০৪ মার্কিন যুক্তরাষ্ট্রের প্রেক্ষাগৃহগুলিতে মুক্তি দেয়, $৭৫ মিলিয়ন বাজেটের চলচ্চিত্রটি ২৯০ মিলিয়ন ডলার আয় করেছিল।
সারসংক্ষেপ
বার্লিনে, উপপরিচালক পামেলা ল্যান্ডির পক্ষে কাজ করা একজন সিআইএ এজেন্ট "নেসকি ফাইলগুলির" জন্য নামবিহীন রাশিয়ান উৎসকে ৩ মিলিয়ন ডলার দিচ্ছে, যেখানে সাত বছর আগের ২০ মিলিয়ন ডলার চুরির নথি রয়েছে। চুক্তিটি একজন রাশিয়ান এজেন্ট কিরিল দ্বারা বাধাগ্রস্থ হয় যারা রাশিয়ান ফেডারেল নিরাপত্তা পরিষেবার হয়ে কাজ করে। আগেই, কিরিল বিল্ডিংয়ের বৈদ্যুতিক সার্কিটে দুটি বিস্ফোরক ডিভাইস লাগিয়েছিলেন যার একটি বিস্ফোরিত হয়ে সবাই মৃত্যুবরণ করে এবং অন্যটি অক্ষত থাকে যেখানে কিরিল বোর্নের ফিঙ্গারপ্রিন্ট লাগিয়েছিলেন। এরপরও বোর্নকে ভারতের গোয়ার হত্যার চেষ্টা করা হয় এবং ওইখানে তার গার্লফ্রেন্ডের মৃত্যু হয়।
বিস্ফোরক থেকে বোর্নের ফিঙ্গারপ্রিন্ট পাওয়ার পরে ল্যান্ডি ডিরেক্টর ওয়ার্ড অ্যাবোটকে অপারেশন ট্র্যাডস্টোন সম্পর্কে জিজ্ঞাসা করেন, সিআইএ-র যে কর্মসূচি বোর্ন অন্তর্ভুক্ত ছিল।
শেষ দৃশ্য নিউইয়র্কে দেখা যায়, বোর্ন ল্যান্ডিকে ফোন করেছে; তিনি টেপটির জন্য তাকে ধন্যবাদ জানায়,ল্যান্ডি বোর্নকে তাঁর আসল নাম ডেভিড ওয়েব এবং জন্ম তারিখটি জানায় এবং তার সাথে দেখা করতে বলে। বোর্ন এইসময় বলে, "কিছুটা বিশ্রাম নিন, ল্যান্ডি; আপনাকে ক্লান্ত দেখাচ্ছে।
মুক্তি
চলচ্চিত্রটি জুলাই ২৩, ২০০৪ সালে বিশ্বব্যাপী মুক্তি পেয়েছে।
বক্স অফিস
দ্য বোর্ন সুপ্রিমেসি মুক্তির সপ্তাহান্তে বক্স অফিসে ১ নম্বরে ছিল এবং ৫২,৫২১,৮৬৫ মার্কিন ডলার আয় করে। চলচ্চিত্রটি উত্তর আমেরিকায় $১৭৬,২৪১,৯৪১ অন্যান জায়গায় $১১২,২৫৮,২৭৬ সহ বিশ্বব্যাপী মোট $২৮৮,৫০০,২১৭ মার্কিন ডলার আয় করেছে।
বালিরেড্ডি সত্য রাও
বালিরেড্ডি সত্যরাও একজন ভারতীয় রাজনীতিবিদ ছিলেন। তিনি অন্ধ্র প্রদেশ সরকারের একজন মন্ত্রী ও অন্ধ্র প্রদেশ বিধানসভার একজন বিধায়ক ছিলেন।
জীবনী
বালিরেড্ডি সত্য রাও ১৯৮৯ সালে ভারতীয় জাতীয় কংগ্রেসের মনোনয়নে ছোদাভারাম থেকে অন্ধ্র প্রদেশ বিধানসভার সদস্য হিসেবে নির্বাচিত হন। ১৯৯২ সাল থেকে ১৯৯৪ সাল পর্যন্ত তিনি অন্ধ্র প্রদেশ সরকারের অপ্রধান সেচমন্ত্রী ছিলেন। তিনি ১৯৯৯ সালে পুনরায় ছোদাভারাম বিধানসভা কেন্দ্রের বিধায়ক হিসেবে নির্বাচিত হন। তিনি ২০১৩ সালে ওয়াইএসআর কংগ্রেস পার্টিতে যোগ দেন।
বালিরেড্ডি সত্য রাও ২০১৯ সালের ২৭ সেপ্টেম্বর সড়ক দুর্ঘটনায় প্রয়াত হন।
সৈয়দ আবদুল রহিম
আবদুল রহিম (১ আগস্ট ১৯০৯ - ১১ জুন ১৯৬৩) একজন ভারতীয় ফুটবলার। তিনি ১৯৫০ সাল থেকে ১৯৬৩ সাল পর্যন্ত তার মৃত্যু অবধি ভারতীয় জাতীয় দলের ম্যানেজার ও প্রশিক্ষক ছিলেন। তাকে আধুনিক ভারতীয় ফুটবলের স্থপতি হিসাবে বিবেচনা করা হয়। তিনি একজন ভাল অনুপ্রেরক ছিলেন এবং কোচ হিসাবে তার কার্যকালকে ভারতের ফুটবলের "স্বর্ণযুগ" হিসেবে বিবেচনা করা হয়। ১৯৫৬ সালে মেলবোর্ন অলিম্পিক ফুটবল টুর্নামেন্টের সেমিফাইনালে তিনি ভারতীয় দলকে নেতৃত্ব দিয়েছিলেন এবং প্রথম কোন এশীয় দেশ হিসাবে ভারত এই স্থান অর্জন করে।
পেশা
১৯৫০ সালের ১৭ আগস্ট ভারতের হায়দরাবাদে আবদুল রহিম জন্মগ্রহণ করেন। তিনি ১৯৪৩ সালে হায়দরাবাদ সিটি পুলিশের প্রশিক্ষক ও সেক্রেটারি হিসাবে তার কর্মজীবন শুরু করেন।  পরে তিনি জাতীয় দলের সাথে যুক্ত হন। রহিমের আমলে ভারতীয় ফুটবল দল প্রচুর সাফল্য অর্জন করে। ১৯৫১ এবং ১৯৬২ সালে এশীয় গেমসের জয় ছাড়াও, ভারত ১৯৫৬ সালের মেলবোর্ন অলিম্পিকের সেমিফাইনালেও পৌঁছেছিল, যেটি এখনও ফুটবলে ভারতের সর্বকালের সেরা সাফল্য হিসাবে বিবেচিত।
রহিমের সর্বশেষ সাফল্য ছিল ১৯৬২ সালের জাকার্তার এশীয় গেমসে, যেখানে ভারত ফাইনালে ১,০০,০০০ দর্শকের সামনে দক্ষিণ কোরিয়াকে হারিয়ে দিয়ে স্বর্ণ জয় করে।
মৃত্যু
সৈয়দ আবদুল রহিম ১৯৬৩ সালের ১১ জুন ক্যান্সারে আক্রান্ত হয়ে মারা যান।
উত্তরাধিকার
১৯৬৪ সালে যখন ভারতীয় জাতীয় কোচ আলবার্তো ফার্নান্দো ব্রাজিলের একটি কর্মশালায় যান, তখন তিনি বলেছিলেন: "১৯৫৬ সালে রহিমের কাছ থেকে আমি যা শিখেছিলাম তা এখন ব্রাজিলে শেখানো হচ্ছে। নিশ্চয় তিনি একজন ফুটবল ভবিষ্যদ্বক্তা ছিলেন।"
নন্দনপুর ইউনিয়ন
আয়তন ও জনসংখ্যা
গ্রামের সংখ্যা: ২৮টি মৌজার সংখ্যা: ১৯টি মোট জনসংখ্যা: প্রায় ২৯,৬৮৬ জন।
শিক্ষা
সাক্ষরতার হার: ৬৫%। শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: মোঃ রবিউল ইসলাম (লিটন মোল্লা) প্রাক্তন চেয়ারম্যানগণের তালিকা:
মোঃ শাহীন
বহিঃসংযোগ
প্রাতিষ্ঠানিক ওয়েবসাইট
শূরসেন রাজ্য
কিংডম অফ শূরসেনা(বা সৌরসেন ) ( शूरसेन  সেন ) ,  একটি প্রাচীন ভারতীয় অঞ্চল যা উত্তর প্রদেশের বর্তমান ব্রজ অঞ্চলের সাথে সম্পর্কিত ও মথুরা এর রাজধানী শহর হিসাবে। বৌদ্ধ পাঠ্য আঙ্গুত্তর নিকায় অনুসারে সুরসেন ছিলেন খ্রিস্টপূর্ব ষষ্ঠ শতাব্দীতে অন্যতম সোলাসা (ষোল) মহাজনপদ (শক্তিশালী অঞ্চল)। এছাড়াও এটি হিন্দু মহাকাব্য রামায়ণে উল্লিখিত হয়েছে। প্রাচীন গ্রীক লেখকরা (যেমন-মেগাস্থিনিস ) সৌরসেনয় এবং এর শহরগুলি মেথোরা এবং ক্লেইসোব্রা উল্লেখ করেছেন।
ব্যুৎপত্তি
এর নামের ব্যুৎপত্তি সম্পর্কিত বিভিন্ন রীতি রয়েছে। একটি ঐতিহ্য অনুসারে এটি নামকরা যাদব রাজা শূরসেনের কাছ থেকে নেওয়া হয়েছিল। অন্যরা এটিকে শূরসেনের বর্ধন হিসাবে দেখেন। এটি শ্রীকৃষ্ণের পবিত্র ভূমি যেখানে তিনি জন্মগ্রহণ করেছিলেন, বড় হয়েছিলেন এবং শাসন করেছিলেন।
ইতিহাস
থাম্ব| [[মথুরা থেকে একটি রৌপ্য মুদ্রা, খ্রিস্টপূর্ব ৫ম শতাব্দী। সাতটি পাঞ্চ-চিহ্ন । ওজন: ৭.১৪ গ্রাম ]] মহাভারত ও পুরাণগুলি মথুরা অঞ্চলের শাসকদের যাদু বা যাদব হিসাবে উল্লেখ করাা হয়েছে যারা বহু সংখ্যায় বিভক্ত, যার মধ্যে বৃষ্ণিস রয়েছে । বৌদ্ধ গ্রন্থগুলিতে মথুরা অঞ্চলে বৌদ্ধধর্ম প্রচারকারী গৌতম বুদ্ধের অন্যতম প্রধান শিষ্য মহা কাঁচনের সময়ে সুরসেনদের রাজা অবন্তিপত্তার কথা বলা হয়েছে।
এর রাজধানী মথুরা যমুনা নদীর তীরে অবস্থিত। বর্তমানে হিন্দুদের জন্য একটি পবিত্র স্থান। প্রাচীন গ্রীক লেখকরা এই অঞ্চলে ক্লেইসোবোরা নামে আরও একটি শহরের কথা উল্লেখ করেছেন।
মথুরায় প্রত্নতাত্ত্বিক খননগুলিতে একটি গ্রামের ক্রমান্বয়ে বৃদ্ধি হয়ে তা একটি গুরুত্বপূর্ণ নগরীতে পরিনত হয়েছে স্পষ্ট  । প্রথম পর্বে পেইন্টেড গ্রে ওয়ার কালচার (১১০০-৫০০ খ্রীস্টপূর্ব ) এর অন্তর্গত ছিল, তার পরে উত্তর কালো পালিশ ওয়ার সংস্কৃতি (৭০০-২০০  খ্রীস্টপূর্ব)
অনুসরণরতিল। গঙ্গা সমভূমির উত্তর বাণিজ্য পথ মালওয়া (মধ্য ভারত) এবং পশ্চিম উপকূলে যাওয়ার পথগুলির সাথে মিলিত হওয়ার কারণে মথুরা বাণিজ্য কেন্দ্র হিসাবে এর গুরুত্ব অর্জন করেছিল।
বহিঃসংযোগ
Surasena
সুভো ঠাকুর
সুভো ঠাকুর, পুরো নাম সুভগেন্দ্রনাথ ঠাকুর   (Subho Tagore, Full name Subhagendranath Tagore) (৩ জানুয়ারি, ১৯১২   - ১৭  জুলাই, ১৯৮৫) ছিলেন মহর্ষি মহর্ষি দেবেন্দ্রনাথ ঠাকুরের প্রপ্রৌত্র। সাত দশকের জীবনকালে তার পরিচয় চিত্র শিল্পী, কবি, পত্রিকা সম্পাদক ও শিল্প সংগ্রাহক হিসাবে।
জন্ম ও শিক্ষা জীবন
সুভো ঠাকুরের জন্ম ১৯১২ খ্রিস্টাব্দের ৩রা জানুয়ারি কলকাতার জোড়াসাঁকো ঠাকুরবাড়িতে। তবে ঠাকুরবাড়ির খ্যাতি ও ঐতিহ্যের বাতাবরণে জন্ম হলেও তিনি ছিলেন 'বিদ্রোহী'। ছোটবেলা থেকেই তার বিদ্রোহ ছিল নিজের পরিবারের বিরুদ্ধে, উপনিষৎ পাঠরূপ ভগবৎ-ভজনা তথা সনাতন ব্যবস্থার বিরুদ্ধে, চলতি সাহিত্য এবং চিত্রকলার বিরুদ্ধে। তারই লেখার সে প্রকাশ ছিল এরকম - পরিবারের বিরুদ্ধে আজীবন সেই কুরুচিকর ক্ষোভ ছিল তার। শেষ জীবনে লেখা স্মৃতিকথা "বিস্মৃতিচারণা"-য়ও প্রায় সেই মেজাজই প্রকাশ পেয়েছে। নিজের বেশভূষা, আদবকায়দা, ছবি আঁকা, সাহিত্য রচনা, প্রতি ক্ষেত্রেই ফুটে উঠেছে প্রথা-ভাঙা স্বাতন্ত্র্যতা। স্বভাবতই  ঠাকুরবাড়ির নির্ধারিত শৃঙ্খলার বিরুদ্ধে এমন বিদ্রোহ করে আত্মীয় স্বজনের  কাছে  তিনি ঠাকুরবাড়ির 'কালাপাহাড়', 'বোহেমিয়ান', ইত্যাদি নামে পরিচিত হয়েছিলেন। পৈতৃক সম্পত্তির অংশ নিয়ে ঠাকুরবাড়ি ছেড়েছেন ছাব্বিশ বৎসর বয়সে। সাহিত্যচর্চা,  বন্ধুপোষণ ও নানান বিচিত্র খেয়ালের বেশ কয়েক লক্ষ টাকা নিঃশেষ করে দিয়েও আক্ষেপ করেন নি। তবে উদীয়মান শিল্পী হিসাবে কলকাতার তৎকালীন সরকারি আর্ট স্কুলে দুবছর পড়াশোনা করে শৈল্পিক দক্ষতা অর্জনে লন্ডনে যান এবং কয়েক বছর কাটিয়ে ফিরে আসেন।
শিল্প ও সাহিত্যকর্ম
ছবি আঁকায় পূর্ব আর পশ্চিমের স্টাইল মিলিয়ে নিজের দক্ষতার স্বাক্ষর রেখেছেন। বেঙ্গল স্কুল-এর শিল্পচিন্তা থেকে দূরে সরে এসে নীরদ মজুমদার প্রদোষ দাশগুপ্ত, গোপাল ঘোষ, পরিতোষ সেন, কমলা দাশগুপ্ত, রথীন মৈত্র, প্রাণকৃষ্ণ পাল প্রমুখ তরুণ শিল্পীদের নিয়ে ১৯৪৩ খ্রিস্টাব্দে গঠন করেছিলেন ক্যালকাটা গ্রুপ। দক্ষ কলাকুশলী শিল্পী বংশীচন্দ্র সেনগুপ্তকে তিনিই আবিষ্কার করেন কাশ্মীরে। আর্ট কলেজে পড়ার সময় 'চতুরঙ্গ' পত্রিকার চার-পাঁচ সংখ্যা তার সম্পাদনায় প্রকাশিত হয়। ত্রিশের দশকে তার সম্পাদিত মাসিক পত্রিকা 'ভবিষ্যৎ' ও সচিত্র সাপ্তাহিক পত্রিকা 'অগ্রগতি' তে তার নিজস্ব ধারার দুঃসাহসিক লেখা, ছবি, পরিকল্পনা ও অঙ্গসজ্জার অভিনবত্ব ও চমকপ্রদ ছিল। তবে সাময়িকপত্রের ইতিহাসে তার শ্রেষ্ঠ অবদান শিল্পকলা সংক্রান্ত পত্রিকা " সুন্দরম"। কবি হিসাবেও পরিচিতি লাভ করেন। কবিতায় 'অগ্রমিল ছন্দ' নামে এক নতুন ছন্দ করেছিলেন। অনেক সময় নিজেকে তৃতীয় ব্যক্তি হিসাবে ধরে নিয়ে লেখা শুরু করতেন। কারুশিল্পে আকৃষ্ট হয়ে তিনি এক বিশিষ্ট কারুশিল্প সংগ্রাহক হয়ছিলেন। অনাদরে, অবহেলায় পড়ে থাকা জিনিস ছবি, মূর্তি, পট, পাটা থেকে পুরোনো আসবাব, ঝাড় লণ্ঠন,  দোয়াত-কলম, দুষ্প্রাপ্য বিরল ইঙ্ক পট, মুঘল আমলের হুকা সিগারেট, চুরুটের পাইপ, পুরোনো মানচিত্র, মনীষীদের চিঠি — এরকম অদ্ভুত সব সংগ্রহে সমৃদ্ধ ছিল তার বাড়ি। কারুশিল্পের প্রতি আকর্ষণ ও অভিজ্ঞতার জন্য তিনি  ভারত সরকার তাঁকে অল ইন্ডিয়া হ্যান্ডিক্র্যাফস বোর্ডের পূর্বাঞ্চলের অধিকর্তা নিয়োগ করেন। কিন্তু তিনি তার  ব্যক্তিগত সংগ্রহ নিয়ে  সংগ্রহশালা তৈরি করতে পারেননি।  এবং এক সময় তাঁকে ও  তার শিল্প নিয়ে  বিস্তর লেখালেখি হয়েছে  - 'আর্ট অব সুভো ঠাকুর' সংকলন গ্রন্থে। শান্তি চৌধুরী 'দ্য লোনলি পিলগ্রিম' নামে তার এক জীবনীচিত্র তৈরি করেন। সুভো ঠাকুর রচিত উল্লেখযোগ্য গ্রন্থগুলি হল-
মৃত্যু
সুভো ঠাকুর ১৯৮৫ খ্রিস্টাব্দের ১৭ ই জুলাই ৭৩ বৎসর বয়সে কলকাতায় প্রয়াত হন।
হেলেন ব্ল্যাকবার্ন
হেলেন ব্ল্যাকবার্ন (২৫ মে ১৮৪২ - ১১ জানুয়ারি ১৯০৩) নারীবাদী এবং কর্মসংস্থানের ক্ষেত্রে নারী অধিকারের প্রচারক ছিলেন। ব্ল্যাকবার্ন ইংলিশওম্যানস রিভিউ-র সম্পাদকও ছিলেন।
জীবন
ব্ল্যাকবার্ন আয়ারল্যান্ডের কো. কেরির নাইটসটাউনে জন্মগ্রহণ করেন। তিনি কো. কেরির সিভিল ইঞ্জিনিয়ার বেউইক ব্ল্যাকবার্ন এবং কো ডারহামের ইসাবেলা ল্যাম্বের কন্যা। ১৮৫৯ সালে যখন তার পরিবার লন্ডনে চলে যায়, তখন তিনি শীঘ্রই ল্যাংহ্যাম প্লেস গ্রুপের নারীদের, বিশেষ করে জেসি বাউচারেট এবং এমিলি ফেইথফুলের সংস্পর্শে আসেন।
বছরের পর বছর ধরে ব্ল্যাকবার্ন এবং বাউচারেট বেশ কয়েকটি প্রচেষ্টায় একসাথে কাজ করেছিলেন। দুজনেই ছিলেন ইংলিশওম্যানস রিভিউর (ব্ল্যাকবার্ন, সম্পাদক, ১৮৮০-৯০; যুগ্ম সম্পাদক, ১৮৯০-৯৫) সম্পাদক। তারা সীমাবদ্ধ কর্মসংস্থান আইনের বিরুদ্ধে মহিলাদের কাজের অধিকার রক্ষার জন্য একসাথে ১৮৯১ সালে মহিলা কর্মসংস্থান প্রতিরক্ষা লীগ প্রতিষ্ঠা করে। তারা একসাথে দ্য কন্ডিশন অফ ওয়ার্কিং উইমেন অ্যান্ড দ্য ফ্যাক্টরি অ্যাক্টস, ১৮৯৬ সম্পাদনা করেন।
১৮৯০-এর দশকের শুরুতে, তিনি শার্লট কারমাইকেল স্টপসকে ব্রিটিশ ফ্রিউইমেন: দেয়ার হিস্টোরিকাল প্রিভিলেজ লেখায় সহায়তা করেন এই বিষয়ে তার নিজস্ব নোট সরবরাহ করে, তারপর ১৮৯৪ সালে প্রথম সংস্করণের পুরোটি কিনে। তিনি ১৮৯৫ সালে তার বয়স্ক বাবার যত্ন নেওয়ার জন্য অবসর গ্রহণ করেন, যদিও পরে তিনি তার কাজ নিতে ফিরে আসেন। বাম|থাম্ব| গিরটন কলেজে এখন বুককেসগুলির সাথে যুক্ত এলিজাবেথ সারাহ গিনিসের ক্যারোলিন অ্যাশর্স্ট বিগসের প্রতিকৃতি ব্ল্যাকবার্ন দুটি সংগ্রহকে অনুপ্রাণিত এবং অর্থায়ন করেছিল। প্রথমটি ছিল ১৮৮৫ সালে একটি শিল্প সংগ্রহ যা মহিলা শিল্পের ফলাফল দেখানোর জন্য পেশাদার মহিলাদের দ্বারা করা ছবি এবং কাজ অন্তর্ভুক্ত করেছিল। তিনি জোর দিয়েছিলেন যে এতে স্বেচ্ছামূলক বা অপেশাদার কাজ অন্তর্ভুক্ত হবে না তবে এটি মহিলা পেশাদারদের পণ্যগুলি দেখাবে। মহিলা শিল্পের ঋণ প্রদর্শনীতে ফ্লোরেন্স নাইটিঙ্গেল এবং মেরি কার্পেন্টারের মতো নেতৃস্থানীয় মহিলাদের প্রতিকৃতি অন্তর্ভুক্ত ছিল। এটি ব্রিস্টল বিশ্ববিদ্যালয়ে দান করা হয়েছিল, কিন্তু সাম্প্রতিক অনুসন্ধানগুলি ইঙ্গিত দেয় যে এই কাজটি এখন হারিয়ে গেছে। তার দ্বিতীয় সংগ্রহটি মহিলাদের একটি বই সংগ্রহের উপর কেন্দ্রীভূত ছিল। বইগুলি তার সংগ্রহ, বন্ধু এবং সেকেন্ড হ্যান্ড উৎস থেকে ছিল। বুকপ্লেটগুলি কমিশন করা হয়েছিল এবং দুটি বুককেস ছিল। বুককেসগুলি লিডিয়া বেকার এবং ক্যারোলিন আসহার্স্ট বিগসের চিত্রদিয়ে সাজানো হয়েছিল যারা ন্যাশনাল সোসাইটি ফর উইমেন্স ভোটাধিকারের কেন্দ্রীয় কমিটির পূর্ববর্তী চেয়ার ছিল। এই বুককেসগুলি গিরটন কলেজকে দেওয়া হয়েছিল এবং তারা উচ্ছ্বসিত। ১৮৮০ সালে ব্ল্যাকবার্ন ব্রিস্টলের ওয়েস্ট অফ ইংল্যান্ড ভোটাধিকার সোসাইটির সেক্রেটারি ছিলেন এবং একটি বড় বিক্ষোভের প্রধান সংগঠক ছিলেন।
লাউতলী ডাঃ রশীদ আহমেদ উচ্চ বিদ্যালয় ও কলেজ
লাউতলী ডাঃ রশীদ আহমেদ উচ্চ বিদ্যালয় ও কলেজ চাঁদপুর জেলার ফরিদগঞ্জ উপজেলার লাউতলী গ্রামে অবস্থিত একটি বিদ্যাপীঠ। ড. রশীদ আহমেদ ১৯৭২ সালে লাউতলীতে এই প্রতিষ্ঠানটি স্হাপন করেন।
নাসের হুসেন
নাসের হুসেন, ওবিই (জন্ম: ২৮ মার্চ, ১৯৬৮) ভারতের মাদ্রাজে জন্মগ্রহণকারী ব্রিটিশ-ভারতীয় বংশোদ্ভূত বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের পক্ষে ১৯৮৭ থেকে ২০০৪ সাল মেয়াদে আন্তর্জাতিক ক্রিকেটে প্রতিনিধিত্ব করেন। পাশাপাশি দলের অধিনায়কেরও দায়িত্ব পালন করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলেছেন। এছাড়াও, ডানহাতে লেগ ব্রেক বোলিংয়ে পারদর্শী ছিলেন তিনি। কাউন্টি ক্রিকেটে এসেক্স দলে খেলেন।
লাউতলী ডাঃ রশীদ আহমেদ উচ্চ বিদ্যালয় ও কলেজ
১৯৭২ সালে আলহাজ¦ ডাঃ রশীদ আহমেদ গ্রামবাসী ও আত্মীয়-স্বজনের সহযোগিতায় পশ্চিম লাউতলী প্রাথমিক বিদ্যালয়ের ঐতিহাসিক পদযাত্রা শুরু হয়েছিল। প্রয়াত মাষ্টার নুরুল ইসলাম, মাষ্টার ছিদ্দিকুর রহমান সহ গ্রামের কতিপয় শিক্ষানুরাগী মহৎপ্রাণ ব্যক্তি সকলের সমর্থনে প্রাথমিক বিদ্যালয় প্রতিষ্ঠার প্রথম পর্যায়ের কাজ প্রায় শেষ করে “লাউতলী আদর্শ  উচ্চ বিদ্যালয়” নামে একটি উচ্চ বিদ্যালয় স্থাপনের উদ্যোগ গ্রহণ করেন। দীর্ঘ এক বছরের সর্বস্তরের এলাবাসীর আপ্রান চেষ্টা করেও বিদ্যালয়ের জন্য প্রয়োজনীয় ভূমি, ভবন, আসবাবপত্রের ব্যবস্থা করতে ব্যর্থ হন। অতপর ১৯৭২ সালে মাষ্টার নুরুল ইসলাম, মাষ্টার ছিদ্দিকুর রহমান, আব্দুর রশিদ পাটওয়ারী, মাওলানা লুৎফর রহমান, মরহুম মোঃ ইমাম হোসেন খানসহ অনেক ব্যক্তিবর্গ ডাঃ রশীদ আহমেদ সাহেবের কর্মস্থল রংপুরে তার সাথে যোগাযোগ করেন এবং গ্রামে একটি উচ্চ বিদ্যালয় প্রতিষ্ঠার জন্য অনুরোধ জানান। ১৯৭২ সালের ২৩মার্চ ডাঃ রশীদ আহমেদ তার সেজো ভাই মোহাম্মদ হোসেন সাহেবসহ গ্রামে আসেন এবং গ্রামের অলীয়ে কামেল আলহাজ্ব কাজী ওয়ালি উল্লা সাহেবের সভাপতিত্বে অনুষ্ঠিত সভায় ডাঃ রশীদ আহমেদ তার বংশধরদের পক্ষ থেকে গ্রামের উচ্চ বিদ্যালয়ের জন্য প্রয়োজনীয় ভূমি দানের ঘোষণ দেন। এতে এলাকাবাসী আনন্দিত হয় এবং প্রতিষ্ঠানের নাম “লাউতলী ডাঃ রশীদ আহমেদ উচ্চ বিদ্যালয়” নামকরণ করার চুড়ান্ত সিদ্ধান্ত গ্রহণ করেন।
বিদ্যালয়টি ১৯৭৪ সালে সরকারী স্বীকৃতি লাভ করে এবং ১৯৭৫ সালে প্রথমবার এসএসসি পরীক্ষায় ৬০% হারে ছাত্র-ছাত্রী কৃতকার্য হয়। ১৯৮৫-১৯৮৬ অর্থ বছরে সরকারী অনুদানে বিজ্ঞান ভবন নির্মিত হয়। ১৯৯২-১৯৯৫ অর্থ বছরগুলোতে ডাঃ রশীদ আহমেদ নিজ অর্থ দিয়ে বিদ্যালয়ের টিন শেড ঘরের স্থানে এল সিস্টেমে একটি দ্বিতল ভবন নির্মাণ করেন। এজন্য তাকে তার রংপুরের দ্বিতল বাড়ি, রংপুর মেডিকেল কলেজের মোড়ে অবস্থিত ১০টি দোকানঘর, খালি জায়গা বিক্রয় করতে হয়েছে। ১৯৯৫ সালে ডাঃ রশীদ আহমেদ এলাকার বিদ্যুৎসাহী ব্যক্তিদের বিপুল উৎসাহ ও ঐকান্তিক আগ্রহে বিদ্যালয়টি কলেজ শাখায় উন্নীত করেন। ১৯৯৯ সালে কলেজ শাখা এমপিওভুক্ত হয়। ১৯৯৯-২০০০ অর্থ বছরে ৩০ লাখ টাকার সরকারী অনুদানে কলেজ শাখায় আধুনিক দ্বিতল ভবন নির্মাণ করা হয়। ২০১৫-২০১৬ অর্থ বছরে এল সিস্টেমের দ্বিতল ভবনের ৭৫% ভেঙ্গে কলেজের জন্য সরকারী অনুদানে প্রায় ৩কোটি ৫০ লক্ষ টাকা ব্যয়ে নতুন চারতলা ভবনের নির্মাণ কাজ শুরু হয় এবং ২০১৮ সালে নির্মাণ কাজ শেষ হয়।
নাসের হুসেন
প্রারম্ভিক জীবন
বাবা ‘রাজা জো হুসেনের’ অনুপ্রেরণায় ক্রিকেটে হাতেখড়ি ঘটে। কিশোর অবস্থায় তার পরিবার ইংল্যান্ডে অভিবাসিত হয়। ১৯৮৭ সালে এসেক্সের সদস্য হিসেবে যোগ দেন। বিদ্যালয়ে থাকাকালে স্পিন বোলার থেকে ব্যাটিংয়ের দিকে নজর দেন। এ সময় তিনি এসেক্সের পক্ষে বিভিন্ন বয়সভিত্তিক দলে খেলেন। ১৯৮৯ সালের কাউন্টি চ্যাম্পিয়নশীপে ৯৯০ রান তোলেন। প্রথম-শ্রেণীর ক্রিকেট ও লিস্ট-এ ক্রিকেটে ৬৫০-এরও অধিক খেলায় ত্রিশ সহস্রাধিক রান সংগ্রহ করেছেন।
খেলোয়াড়ী জীবন
কাউন্টি ক্রিকেটে চমকপ্রদ ক্রীড়াশৈলী প্রদর্শন করায় ইংল্যান্ড দলের সদস্যরূপে মনোনীত হন। কিন্তু আঘাতপ্রাপ্তি ও দূর্বল ক্রীড়াশৈলী প্রদর্শনের প্রেক্ষিতে ১৯৯০-এর দশকের শুরুতে আন্তর্জাতিক ক্রিকেটে তার অংশগ্রহণ বেশ অনিয়মিত ছিল। ১৯৯০ সালের ওয়েস্ট ইন্ডিজ সফর ও ১৯৯৩ সালে তিনি আও চার খেলায় অংশ নেন। ১৯৯৬ সাল থেকে ইংল্যান্ডের নিয়মিত টেস্ট ক্রিকেটার হিসেবে অংশগ্রহণ করতে থাকেন তিনি।
১৯৯৭ সালে এজবাস্টনে অনুষ্ঠিত প্রথম টেস্টে তিনি তার সর্বোচ্চ ২০৭ রান সংগ্রহ করেন। এ প্রসঙ্গে উইজডেন মন্তব্য করে যে, ‘প্রতিভাবানের স্পর্শে সমৃদ্ধ’। সমগ্র খেলোয়াড়ী জীবনে ৯৬ টেস্ট ও ৮৮টি একদিনের আন্তর্জাতিকে অংশগ্রহণ করেছেন তিনি।
অধিনায়কত্ব
কিশোর অবস্থায় অ্যালেক স্টুয়ার্টকে আদর্শ হিসেবে মানতেন। ১৯৯৯ সালে অধিনায়ক হিসেবে তারই স্থলাভিষিক্ত হন। ২০০৩ সালে অবসর গ্রহণের পূর্ব পর্যন্ত ৪৫ টেস্টে ইংল্যান্ড দলকে নেতৃত্ব দেন তিনি। বিদেশে চারটি সিরিজে ধারাবাহিকভাবে দলকে জয় এনে দেন ও টেস্টে তৃতীয় স্থান থেকে শীর্ষ পর্যায়ে নিয়ে আসতে সক্ষমতা দেখান তিনি। ফলশ্রুতিতে তাকে ইংল্যান্ডের অন্যতম সেরা তুখোড় অধিনায়ক হিসেবে চিত্রিত করা হয়। দ্য টাইমসের সংবাদদাতা সিমন বার্নস তার সম্পর্কে লিখেন যে, অধিনায়ক হিসেবে তিনি সফল ও যোগ্য। অধিনায়কত্ব থেকে অবসর নেয়ার পর সময় ভবিষ্যতের অধিনায়ক অ্যান্ড্রু স্ট্রসের অভিষেক ঘটে। ঐ খেলায় হুসেন তার সেঞ্চুরি দেখেছিলেন।
অবসর
অবসর পরবর্তীকালে স্কাই স্পোর্টসের ধারাভাষ্যকারের দায়িত্ব পালন করেন। ২০০৫ সালে প্লেয়িং উইদ ফায়ার শিরোনামে আত্মজীবনী লিখেন যা ব্রিটিশ স্পোর্টস বুক পুরস্কারের সেরা আত্মজীবনী শ্রেণীতে পুরস্কার পায়।
ভিয়েতনাম ফুটবল ফেডারেশন
ভিয়েতনাম ফুটবল ফেডারেশন (Liên Đoàn Bóng Đá Việt Nam, Fédération du Viêt Nam de Football, Vietnam Football Federation; এছাড়াও সংক্ষেপে ভিএফএফ নামে পরিচিত) হচ্ছে ভিয়েতনামের ফুটবলের সর্বোচ্চ নিয়ন্ত্রক সংস্থা। এই সংস্থাটি ৪ সালে প্রতিষ্ঠিত হয়েছে। এটি প্রতিষ্ঠার ০০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৮ বছর পর ১৯৭৮ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ভিয়েতনামের রাজধানী হ্যানয়ে অবস্থিত।
এই সংস্থাটি ভিয়েতনামের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ভি লীগ ১ এবং ভিয়েতনাম নারী ফুটবল লীগের মতো প্রতিযোগিতার সকল কার্যক্রম পরিচালনা করে। বর্তমানে ভিয়েতনাম ফুটবল ফেডারেশনের সভাপতির দায়িত্ব পালন করছেন খান হাই লে এবং সাধারণ সম্পাদকের দায়িত্ব পালন করছেন হোয়াই আন লে।
দক্ষিণ ভারতীয় চলচ্চিত্র পরিবারের তালিকা
দক্ষিণ ভারতীয় চলচ্চিত্র শিল্প, যেখানে বিভিন্ন প্রজন্মের পরিবারের সকল সদস্যের চলচ্চিত্র শিল্পে অংশগ্রহণের ইতিহাস রয়েছে।
নিচে অসম্পূর্ণ ও উল্লেখযোগ্য গোত্র এবং তাদের উল্লেখযোগ্য সদস্যদের তালিকা প্রদর্শন করা হয়েছে। হিন্দি চলচ্চিত্র পরিবারের জন্য, হিন্দি চলচ্চিত্র পরিবারের তালিকা দেখুন। ভারতীয় সঙ্গীত পরিবারের জন্য, দেখুন ভারতীয় সঙ্গীত গোত্রের তালিকা।
Sridevi family
As the family of Sridevi have primarily appeared in Hindi films, only those who have appeared in South Indian films are listed below:
বোয়িং ৭৮৭ ড্রিমলাইনার
বোয়িং ৭৮৭ ড্রিমলাইনার হল বোয়িং কমার্শিয়াল এয়ারপ্লেন কোম্পানির তৈরী করা দুই ইঞ্জিন বিশিষ্ট মাঝারি আকারের সুপরিসর বিমান। বিমানটি প্রকরণ ভেদে সর্বোচ্চ ৩ টি শ্রেণীতে ২৪২ থেকে ৩৩৫ জন পর্যন্ত যাত্রী পরিবহনে সক্ষম। ড্রিমলাইনার বিমানটি হালকা যৌগিক পদার্থ দিয়ে তৈরী হওয়ায় এয়ারলাইন শিল্পে আজ পর্যন্ত সবচেয়ে জ্বালানী সাশ্রয়ী হিসেবে পরিচিতি পেয়েছে। বোয়িং ৭৮৭ কে ৭৬৭ এর চেয়ে প্রায় ২০% জ্বালানী সাশ্রয়ী করে ডিজাইন করা হয়েছে। এছাড়াও আধুনিক কিছু বৈশিষ্ট যেমন ইলেক্টিক্যাল ফ্লাইট সিস্টেম, চার প্যানেল বিশিষ্ট উইন্ডশিল্ড, শব্দ নিরোধি শেভরন ইত্যাদি বিমানটিকে অন্যান্য করে তুলেছে। ড্রিমলাইনারের উড্ডয়ন প্রক্রিয়া বোয়িং ৭৭৭ এর সাথে সামঞ্জস্যপূর্ন ভাবে তৈরী করায় বোয়িং ৭৭৭ এ প্রশিক্ষণপ্রাপ্ত পাইলটরা নতুন কোন প্রশিক্ষণ ছাড়াই এটি উড্ডয়ন করতে পারে।
বোয়িং ৭৮৭ ২০১১ সালের মার্চের দইকে ফেডারেল এভিয়েশন এডমিনেস্ট্রেশন ও ইউরোপিয়ান এভিয়েশন সেফটি এজেন্সির অনুমোদন পায় এবং একই বছরের সেপ্টেম্বরে প্রথম চালানটি হস্তান্তর করা হয়। ২০১১ সালের অক্টোবরে অল নিপ্পন এয়ারওয়েজ সর্বপ্রথম এই বিমান দিয়ে বাণিজ্যিকভাবে যাত্রী পরিবহন শুরু করে। এর পর থেকে বোয়িং কোম্পানি বিভিন্ন এয়ারলাইন্স থেকে প্রায় ১০৭১ টি বিমান সরবরাহ করার অর্ডার পায়।
বাণিজ্যিক যাত্রী পরিবহনের সূচনালগ্নটি ড্রিমলাইনার অপারেটরদের জন্য খুব একটা সুখকর হয় নি। ব্যাটারি জনিত বিভিন্ন সমস্যার কারণে বিভিন্য ইউরোপ আমেরিকা সহ বিভিন্য দেশের এভিয়েশন সেফটি এজেন্সিগুলো বেশ কিছুদিনের জন্য অপারেশন থেকে সরিয়ে রাখে। বোয়িংএর নিবিড় পর্যবেক্ষণ ও ব্যাটারির নকশা পূনঃমূল্যায়নের ও এভিয়েশন সেফটি এজেন্সির অনুমোদনের পর ২০১৩ সালের মে মাসের দিকে বিমানটি পুনরায় যাত্রী পরিবহন শুরু করে।
দেবেন্দ্র মহাদেবরাও ভুয়ার
দেবেন্দ্র মহাদেবরাও ভুয়ার হলেন একজন ভারতীয় রাজনীতিবিদ যিনি স্বাভিমানী পক্ষের রাজনীতির সাথে যুক্ত। তিনি মহারাষ্ট্র বিধানসভার একজন সদস্য।
রাজনৈতিক জীবন
২০১৯ সালে মহারাষ্ট্রে বিধানসভা নির্বাচন অনুষ্ঠিত হয়। নির্বাচনে দেবেন্দ্র মহাদেবরাও ভুয়ার মোরশি বিধানসভা কেন্দ্র থেকে মহারাষ্ট্র বিধানসভার সদস্য হিসেবে নির্বাচিত হন।  তিনি বাদে স্বাভিমানী পক্ষের সব প্রার্থী নির্বাচনে পরাজিত হন।
আব্দিমের মানিকজোড়
আব্দিমের মানিকজোড় (বৈজ্ঞানিক নাম: Ciconia abdimii) বা সাদাঠুঁটি মানিকজোড় Ciconiidae (সাইকোনিডি) গোত্র বা পরিবারের অন্তর্গত Ciconia (সাইকোনিয়া) গণের অন্তর্গত এক প্রজাতির বৃহদাকৃতির জলচর পাখি। আব্দিমের মানিকজোড়ের বৈজ্ঞানিক নামের অর্থ আব্দিমের মানিকজোড় (লাতিন: ciconia = মানিকজোড়, abdimii = আব্দিমের, সুদানে তুরস্কের গভর্নর আব্দিমের (১৭৮০-১৮২৮) নামানুসারে )। পাখিটি সাব-সাহারান আফ্রিকা এবং আফ্রিকার দক্ষিণাঞ্চলে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৬৭ লাখ ৯০ হাজার বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত প্রজাতি বলে ঘোষণা করেছে। প্রজাতিটি স্বভাবে পরিযায়ী এবং কোন উপপ্রজাতি নেই।
বিবরণ
আব্দিমের মানিকজোড় মানিকজোড় জাতীয় পাখিদের মধ্যে সবচেয়ে ছোট হলেও আকারে বেশ বড়সড় পাখি। এর দৈর্ঘ্য কমবেশি ৭৩ সেন্টিমিটার এবং ওজন ১ কেজি। স্ত্রী ও পুরুষ পাখির মধ্যে কোন যৌন দ্বিরূপতা নেই। তবে পুরুষ পাখি গড়ে স্ত্রী পাখির থেকে একটু বড়। প্রাপ্তবয়স্ক পাখির কাঁধ-ঢাকনি, পিঠ, গলা ও ডানা কালো। পালকে মেলানিন থাকার কারণে পালক কালো দেখায়। দেহতল, লেজ ও লেজ-ঢাকনি সাদা। মুখের পালকহীন চামড়া লালচে। প্রজনন মৌসুমে তা নীল রঙ ধারণ করে। লম্বা পা ধূসর রঙের। হাঁটু ও পায়ের পাতা গোলাপি। চোখ বাদামি থেকে ধূসরাভ বাদামি, চোখের কোল লাল। লম্বা সোজা ঠোঁট লালচে-ধূসর।
স্বভাব
আব্দিমের মানিকজোড় ঘাসক্ষেত, জলাভূমি, পতিত জমি এবং ডোবাময় মাঠে বিচরণ করে। শুষ্ক এলাকায়ও দেখা যায়। সচরাচর একা, জোড়ায় কিংবা বিশাল ঝাঁকে থাকে। খাবারের সন্ধানে খুব ভোরে জলাভূমিতে নামে। হেঁটে হেঁটে ভেজা ঘাস ও জলাভূমিতে ঠোঁট ঢুকিয়ে এরা খাবার খুঁজে বেড়ায়। খাদ্যাভ্যাসের দিক থেকে এরা মাংসাশী পাখি। এদের খাদ্যতালিকায় রয়েছে পোকামাকড়, শামুক, ব্যাঙ, ছোট সরীসৃপ, ছোট স্তন্যপায়ী ও মাছ। ধীরে ধীরে ডানা মেলে এরা উড়ে চলে। হালকা বাতাসে ভেসে থাকে। আশ্রয়ের জন্য এরা একটিমাত্র গাছকে বেছে নেয়। কোন ব্যাঘাত না ঘটলে ঐ গাছে এরা রাতের পর রাত আশ্রয় নেয়। শীতে সচরাচর নীরব থাকে। তবে প্রজনন মৌসুমে ঠোঁট দিয়ে ঠক-ঠক আওয়াজ তোলে।
প্রজনন
প্রজনন মৌসুমে এরা লোকালয়ের উঁচু দালান, ঘরবাড়ি, খাড়া বাঁধ কিংবা উঁচু গাছে ডালপালা দিয়ে বড় মাচার মত আগোছালো বাসা বানায়। এরা কলোনি করে বাসা করে। স্ত্রী ও পুরুষ দু'জনে মিলেই বাসা করে। বাসা বানাতে ৫-১৫ দিন সময় লাগে। বাসা বানানো শেষে ডিম পাড়ে। ডিমগুলো সংখ্যায় ২-৫টি এবং সাদা রঙের। ৩০ দিনে ডিম ফুটে ছানা বের হয়।
মাদিহা ইফতেখার
মাদিহা ইফতেখার (জন্মঃ ৫ ফেব্রুয়ারি ১৯৮৫) হচ্ছেন পাকিস্তানের একজন টেলিভিশন নাটক অভিনেত্রী, এছাড়াও তিনি একজন মডেল।
পূর্ব জীবন
মাদিহা জন্মগ্রহণ করেছিলেন ইসলামাবাদে, তার পিতার নাম ইফতেখার আহমেদ এবং মা'র নাম রেহানা, এঁরা দুজনেই পিটিভিতে নব্বইয়ের দশকে 'বোলতে হ্যায়' নামের একটি নাটকে অভিনয় করেছিলেন।
কর্মজীবন
মাদিহা ১৭ বছর বয়সে টেলিভিশন নাটক 'পার্টিশন এক সফর' দ্বারা তার অভিনয় কর্মজীবন শুরু করেছিলেন।
ব্যক্তিগত জীবন
মাদিহা বিবাহিত এবং করাচিতে বসবাস করেন।
গণতন্ত্রী পার্টি
গণতন্ত্রী পার্টি বাংলাদেশের একটি বামপন্থী রাজনৈতিক দল। দলটি বাংলাদেশ আওয়ামী লীগের সাথে যুক্ত। ড. শাহাদাত হোসেন গণতন্ত্র পার্টির সাধারণ সম্পাদক।
ইতিহাস
সুরঞ্জিত সেনগুপ্ত গণতন্ত্রী পার্টির মনোনয়নে সুনামগঞ্জ-২ আসন থেকে সংসদ সদস্য নির্বাচিত হয়েছিলেন। ২০০১ সালে তিনি গণতন্ত্রী পার্টি থেকে অব্যাহতি নিয়ে আওয়ামী লীগে যোগ দেন। দলটির সাবেক সভাপতি নুরুল ইসলাম ২০০৯ সালের ডিসেম্বরে নবম জাতীয় সংসদ নির্বাচনে নোয়াখালী-২ আসনের মহাজোটের প্রার্থী হওয়ার আগে তার বাড়িতে আগুনে লাগে এবং তিনি মারা যান। তার সহযোগী ও পরিবারের সদস্যদের কাছ থেকে অভিযোগ ছিল যে তাকে হত্যা করা হয়েছে।
গ্যালেংগ্যা ইউনিয়ন
গ্যালেংগ্যা বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।
আয়তন
গ্যালেংগ্যা ইউনিয়নের আয়তন ৩৫,২০০ একর (১৪২.৪৫ বর্গ কিলোমিটার)। এটি রুমা উপজেলার সবচেয়ে বড় ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী গ্যালেংগ্যা ইউনিয়নের মোট জনসংখ্যা ৫,৭১৮ জন। এর মধ্যে পুরুষ ২,৯৫৩ জন এবং মহিলা ২,৭৬৫ জন। মোট পরিবার ১,০৩৪টি।
অবস্থান ও সীমানা
রুমা উপজেলার দক্ষিণ-পশ্চিমাংশ জুড়ে গ্যালেংগ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে রেমাক্রীপ্রাংসা ইউনিয়ন ও রুমা সদর ইউনিয়ন; উত্তরে রুমা সদর ইউনিয়ন ও রোয়াংছড়ি উপজেলার তারাছা ইউনিয়ন; পশ্চিমে বান্দরবান সদর উপজেলার টংকাবতী ইউনিয়ন, লামা উপজেলার সরই ইউনিয়ন ও গজালিয়া ইউনিয়ন এবং দক্ষিণে থানচি উপজেলার বলিপাড়া ইউনিয়ন অবস্থিত।
প্রশাসনিক কাঠামো
গ্যালেংগ্যা ইউনিয়ন রুমা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি ৪টি মৌজায় বিভক্ত।
ওয়ার্ডভিত্তিক এ ইউনিয়নের মৌজাগুলো হল:
শিক্ষা ব্যবস্থা
২০১১ সালের আদমশুমারি অনুযায়ী গ্যালেংগ্যা ইউনিয়নের সাক্ষরতার হার ১৬.৪%। এ ইউনিয়নে ১০টি প্রাথমিক বিদ্যালয় রয়েছে।
যোগাযোগ ব্যবস্থা
গ্যালেংগ্যা ইউনিয়নে যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস।
খাল ও নদী
গ্যালেংগ্যা ইউনিয়নের মধ্য দিয়ে বয়ে চলেছে সাঙ্গু নদী। এছাড়া রয়েছে গ্যালেংগ্যা খাল, সেপ্রু খাল এবং জামপুরা খাল।
হাট-বাজার
গ্যালেংগ্যা ইউনিয়নের প্রধান বাজার হল গ্যালেংগ্যা বাজার।
নাফসিয়া মবি
এন্ডি নাফসিয়া ওয়ালিনোনো মবি (জন্ম ১৪ জুলাই ১৯৪০) হচ্ছেন একজন ইন্দোনেশিয়ার রাজনীতিবিদ এবং চিকিৎসক। তিনি ১৪ জুন ২০১২ থেকে ২০ অক্টোবর ২০১৪ পর্যন্ত ইন্দোনেশিয়ার প্রজাতন্ত্রের স্বাস্থ্য মন্ত্রী হিসেবে দায়িত্ব পালন করেন। ডাঃ মবি বর্তমানে এশিয়া প্যাসিফিক লিডার ম্যালেরিয়া অ্যালায়েন্স-এর (এপিএলএমএ) নেতাদের দূত হিসাবে কাজ করছেন।
কর্মজীবন
নাফসিয়া মবি হচ্ছেন একজন শিশু বিশেষজ্ঞ যিনি ১৯৯০ সালে বেলজিয়ামের ট্রপিক্যাল মেডিসিন এন্টওয়ার্প ইনস্টিটিউটের জনস্বাস্থ্যের উপর মাস্টার্স ডিগ্রী লাভ করেন। এবং ১৯৯০-১৯৯১ সালে মার্কিন যুক্তরাষ্ট্রের ক্যামব্রিজের হার্ভার্ড বিশ্ববিদ্যালয়ে আন্তর্জাতিক স্বাস্থ্যের টাকেমি প্রোগ্রামের গবেষক হয়ে ওঠেন। ১৯৭৮ সালে স্বাস্থ্য খাতে মবি জড়িত হন, তিনি এবং তার স্বামী, আলয়েসিয়াস বেনেডিক্টাস মবি যিনি পূর্ব নুসা টেঙ্গারার গভর্নর হিসাবে দায়িত্ব পালন করেন, সেখানের জনগণের স্বাস্থ্য ও কল্যাণে কাজ করেন।
তিনি এইআইভি/এইডস এর ব্যাপক প্রচারের কারণে পরিচিত। ২০০৪ সালে "সেনানি কমিটমেন্ট" প্রতিষ্ঠা করেন যেটি এডস প্রতিরোধের জন্য সরকারের একটি মাইলফলক প্রতিশ্রুতি হয়ে ওঠে। তিনি মানবাধিকারের ক্ষেত্রে সক্রিয়ভাবে জড়িত থাকার জন্য পরিচিত এবং জাতিসংঘের শিশু অধিকার কমিটির প্রধান ছিলেন। সরকারে, ১৯৮২-১৯৮৭ সালে তিনি পিপলস কনসালটেন্ট অ্যাসেম্বলি-এর সদস্য ছিলেন। ২০০৬ সাল থেকে, নাফসিয়া জাতীয় এইডস কমিশনের নির্বাহী সচিব এবং নারীর জাতীয় কমিশনের ভাইস চেয়ারম্যান হিসাবে দায়িত্ব পালন করেন।
জুন ১৩, ২০১২-এ, মবি রাষ্ট্রপতি সুসিলো বামবাং ইয়ুধনো কর্তৃক স্বাস্থ্য মন্ত্রী নিযুক্ত হন, মে ২, ২০১২-এ পূর্বের মন্ত্রী এন্ডং রাহায়ু সিদ্দীনিংহিস ফুসফুসের ক্যান্সারে মারা যাওয়ার পর। তার নিয়োগের পর থেকে এই মন্ত্রণালয়টি নারী মন্ত্রীদের দ্বারা পরপর পরিচালিত হচ্ছে। মবি সবচেয়ে বেশি বয়সে মন্ত্রণালয় পরিচালনা করেছেন, ৭১ বছর বয়সেও স্বাস্থ্য মন্ত্রী ছিলেন।
হিস্টরি টিভি১৮
হিস্টোরি টিভি১৮ (ইংরেজি:History TV18) হল একটি পাশ্চাত্য-ভারতীয় টেলিভিশন চ্যানেল যেটি ঐতিহাসিক ঘটনাবলি, তথ্যবিনোদন ও ব্যক্তিসম্পর্কিত অনুষ্ঠানমালা সম্প্রচার করে থাকে| আমেরিকান হিস্টরি চ্যানেলের মালিক এ+ই নেটওয়ার্ক এবং নেটওয়ার্ক এইটটিন নামক একটি ভারতীয় মিডিয়া গ্রুপ উভয়েই যৌথভাবে চ্যানেলটির মালিক| যৌথ মালিকানাধীন তথ্যবিনোদন চ্যানেলসমুহের মধ্যে এটি অন্যতম| সাতটি ভাষায়(ইংরেজি, হিন্দি, তামিল, তেলুগু, গুজরাটি, বাংলা ও মারাঠি) প্রাপ্ত এই চ্যানেলটি সম্প্রচার শুরু করার পরপরই প্রাথমিক দশাতেই পাঁচ কোটি ঘরে পৌছে যায়|
অদিতি সুনীল টাটকারে
অদিতি সুনীল টাটকারে হলেন একজন ভারতীয় রাজনীতিবিদ যিনি জাতীয়তাবাদী কংগ্রেস পার্টির রাজনীতির সাথে যুক্ত। তিনি মহারাষ্ট্র বিধানসভার একজন সদস্য। তিনি বর্তমান লোকসভা সদস্য এবং সাবেক বিধায়ক ও প্রাদেশিক সরকারের মন্ত্রী সুনীল টাটকারের কন্যা।
রাজনৈতিক জীবন
২০১৯ সালে মহারাষ্ট্রে বিধানসভা নির্বাচন অনুষ্ঠিত হয়। নির্বাচনে অদিতি সুনীল টাটকারে শ্রীবর্ধন বিধানসভা কেন্দ্র থেকে মহারাষ্ট্র বিধানসভার সদস্য হিসেবে নির্বাচিত হন।
পরমেশ্বর নারায়ণ হাকসার
পরমেশ্বর নারায়ণ হাকসার (৪ সেপ্টেম্বর ১৯১৩ - ২৫ নভেম্বর ১৯৯৮) একজন ভারতীয় আমলা এবং কূটনীতিক ছিলেন। তিনি প্রধানমন্ত্রী ইন্দিরা গান্ধীর প্রধান সচিব (১৯৭১-৭৩) হিসাবে তার দুই বছরের কর্মরত ছিলেন। এই ভূমিকায় হাকসার ১৯৭০-এর দশকের মাঝামাঝি সময়ে তাঁর অনভিজ্ঞ প্রধানমন্ত্রীর প্রায় নিরঙ্কুশ ক্ষমতায় উত্থানের পিছনে প্রধান কৌশলবিদ এবং নীতি উপদেষ্টা ছিলেন। এর পরে তিনি পরিকল্পনা কমিশনের ডেপুটি চেয়ারম্যান এবং নতুন দিল্লির জওহরলাল নেহেরু বিশ্ববিদ্যালয়ের প্রথম আচার্য হিসেবে নিযুক্ত হন।
তিনি কেন্দ্রীকরণ এবং সমাজতন্ত্রের একজন প্রবক্তা এবং একজন কাশ্মীরি পন্ডিত ছিলেন। তিনি গান্ধীর সবচেয়ে ঘনিষ্ঠ আস্থাভাজন ব্যক্তি ছিলেন। এর আগে হাকসার ভারতীয় পররাষ্ট্র সেবার একজন কূটনীতিক ছিলেন, যিনি অস্ট্রিয়া এবং নাইজেরিয়াতে ভারতের রাষ্ট্রদূত হিসেবে দায়িত্ব পালন করেছিলেন।
ব্যক্তিগত জীবন
হাকসার ১৯১৩ সালে গুজরানওয়ালায় (বর্তমানে পাকিস্তান) একটি কাশ্মীরি পণ্ডিত পরিবারে জন্মগ্রহণ করেন। তিনি বাড়িতে সংস্কৃত ভাষা অধ্যয়ন করেন এবং উত্তরপ্রদেশের এলাহাবাদ বিশ্ববিদ্যালয় থেকে এমএসসি ডিগ্রি লাভ করেন। তিনি লন্ডন স্কুল অব ইকোনমিক্সে পড়াশোনা করতে যান। সমালোচকরা বলছেন যে তিনি সোভিয়েত মতাদর্শের খুব কাছাকাছি ছিলেন। এলাহাবাদ বিশ্ববিদ্যালয়ের ছাত্র হিসাবে তিনি মেয়ো হলের বাসিন্দা ছিলেন এবং মতিলাল নেহরুর বাড়ি আনন্দ ভবনে ঘন ঘন যেতেন। পরমেশ্বর শিল্প ইতিহাসের একজন উদগ্রীব পাঠক ছিলেন এবং চিত্রকলারও একজন গুণগ্রাহী ছিলেন। ছাত্র হিসেবে লন্ডনে থাকার সময় তিনি ফ্যাবিয়ান সমাজতন্ত্রে প্রভাবিত হন এবং পরে মার্কসবাদীদের সাথে যুক্ত হন।
জীবনের শেষ বছরগুলিতে হাকসার দিল্লি বিজ্ঞান ফোরাম, মানবাধিকারের উদ্যোগ এবং নব্য উদারনীতি ও ধর্মনিরপেক্ষতার বিরোধিতার সাথে যুক্ত হন। তিনি তার জীবনের শেষ ১০ বছরে তার দৃষ্টিশক্তি হারিয়েছিলেন। হাকসার ১৯৯৮ সালের ২৫ নভেম্বর ৮৫ বছর বয়সে মারা যান।
প্রারম্ভিক কর্মজীবন
হাকসার ইতিমধ্যেই এলাহাবাদে একজন বিশিষ্ট আইনজীবী হিসেবে নিজেকে প্রতিষ্ঠিত করেছিলেন। ১৯৪৭ সালে তিনি ভারতীয় পররাষ্ট্র পরিষেবায় নির্বাচিত হওয়ার আগে, এবং এলাহাবাদের সহকর্মী-কাশ্মীরি জওহরলাল নেহেরুর ঘনিষ্ঠ ছিলেন, যিনি পরবর্তীকালে স্বাধীন ভারতের প্রথম প্রধানমন্ত্রী হবেন। হাকসার লন্ডনে ইন্ডিয়া লিগে ভি কে কৃষ্ণ মেননের কনিষ্ঠ সহকর্মী ছিলেন।
সিভিল সার্ভিস
হাকসার নাইজেরিয়া ও অস্ট্রিয়ায় ভারতের রাষ্ট্রদূত হিসেবে দায়িত্ব পালন করেছেন। ১৯৬০-এর দশকে তিনি লন্ডনে ডেপুটি হাইকমিশনার হিসেবেও দায়িত্ব পালন করেন। ভারতীয় বিদেশী পরিষেবায় বিশ বছর পর তিনি তৎকালীন প্রধানমন্ত্রী ইন্দিরা গান্ধীর সহকারী নিযুক্ত হন। ১৯৬৭ সালে তিনি ভারতের প্রধানমন্ত্রীর সচিব হিসেবে এল কে ঝাকে স্থলাভিষিক্ত করেন এবং ১৯৭১ সালে ভারতের প্রধানমন্ত্রীর প্রধান সচিব পদে উন্নীত হন। এইভাবে তিনি প্রধানমন্ত্রীর কার্যালয়ের সবচেয়ে উর্ধ্বতন জ্যেষ্ঠ বেসামরিক কর্মচারী হয়ে ওঠেন।মোট ছয় বছর তিনি ভারতের সবচেয়ে শক্তিশালী সরকারি কর্মচারী হিসেবে দায়িত্ব পালন করেন। তিনি বেঙ্গালুরুতে কংগ্রেস ওয়ার্কিং কমিটির সভায় 'স্ট্রে থটস মেমোরেন্ডাম' রচনা করেন। এটি শেষ পর্যন্ত মোরারজী দেসাইয়ের মতো তার রাজনৈতিক প্রতিদ্বন্দ্বীদের রক্ষার দিকে নিয়ে যায়। ইন্দিরা গান্ধীর প্রধান সচিব পদ ত্যাগ করার আগ পর্যন্ত হাকসার রাইসিনা হিলে দেশীয় ও বিদেশী নীতি প্রণয়নে উল্লেখযোগ্য প্রভাব বিস্তার করেন। প্রধান সচিব হিসেবে হাকসার বাংলাদেশের স্বাধীনতা সংগ্রামে সহায়তার সময় এবং সমর্থনের স্তর সম্পর্কে ইন্দিরা গান্ধীর সিদ্ধান্তকে রূপদান করেছিলেন। তবে কিছু ক্ষেত্রে তার ব্যক্তিগত অফিস থেকে শীর্ষ সামরিক নেতৃত্বের নির্দেশ জারি করেছিলেন।
প্রশাসক এবং কৌশলবিদ
ব্যাংক, বীমা সংস্থা এবং বিদেশী মালিকানাধীন তেল কোম্পানিগুলির জাতীয়করণ, ১৯৭১ সালের ভারত-সোভিয়েত চুক্তি এবং "বাংলাদেশের মুক্তির জন্য ভারতের সমর্থন কী হবে"- এই বিষয়ে হাকসার তার কৌশলের জন্য বিখ্যাত। তিনি পাকিস্তানের সাথে সিমলা চুক্তির প্রধান স্থপতি। কারণ তিনি ভারতের বিদেশী গোপন গোয়েন্দা সংস্থা রিসার্চ অ্যান্ড অ্যানালাইসিস উইং তৈরি করেছিলেন
পদ্মবিভূষণ প্রত্যাখ্যান
১৯৭৩ সালে সিভিল সার্ভিস থেকে অবসর নেওয়ার পর ইন্দিরা গান্ধী হাকসারকে ভারতে তার অসংখ্য বিশিষ্ট পরিষেবার জন্য ভারতের দ্বিতীয় সর্বোচ্চ বেসামরিক সম্মান পদ্মবিভূষণ প্রদান করেন। যাইহোক, গোবিন্দ নারাইনকে লেখা একটি চিঠিতে তিনি এই সম্মান প্রত্যাখ্যান করেছিলেন। তিনি বলেছিলেন, "কোনওভাবে কৃত কাজের জন্য একটি পুরস্কার গ্রহণ করা আমার জন্য একটি অবর্ণনীয় অস্বস্তির কারণ।"
সম্রাট বুরেৎসু
যদিও এই সম্রাটের জীবন বা শাসন কালের কোনো নির্দিষ্ট সময় পাওয়া যায় নি,তবে ধারণা করা হয়ে থাকে তিনি ৪৯৮ থেকে ৫০৬ খ্রিষ্টাব্দ পর্যন্ত শাসন করেচিলেন।
কিংবদন্তি উপাখ্যান
ধারণা করা হয় বুরেৎসু ৫ম শতকের শেষের দিকে এবং ৬ষ্ঠ শতকের শুরুর দিকে রাজত্ব করেছিলেন । তবে এ ব্যাপারে তথ্যের অভাব আছে। অধিক তর নিশ্চিত করণ ও শিক্ষার জন্য এ ক্ষেত্রে প্রয়োজনীয় তথ্যের যথেষ্ট অভাব রয়েছে। বুরেৎসু ছিলেন সম্রাট নিঙ্কেন এর এক জন ছেলে। তার মা ছিলেন কাসুগা নো ওইরাতসুমে নো কোগো (春日大郎皇后) ।তার নাম ছিল ওহাতসুসে নো ওয়াকাসাজাকি নো মিকোতো (小泊瀬稚鷦鷯尊)।
বুরেৎসুর রাজত্ব
বুরেৎসুকে একজন ধূর্ত ও চতুর ঐতিহাসিক ব্যক্তি হিসাবে বিবৃত করা হয় ।নিহনশিকি তার সাথে শাঙ রাজবংশের ডি শিন এর সাথে তুলনা করে ,কিন্তু কোজিকিতে প্রাপ্ত তথ্যাদি থেকে এমন কিছু নির্দেশ করে না। এ ব্যাপারে বেশ কিছু তত্ত্ব রয়েছে। কেউ কেউ মনে করে এর মাধ্যমে তার পরবর্তী শাসক সম্রাট কেইতাইএর প্রশংসা করা হয়,যিনি প্রশ্ন বিদ্ধ পরিস্থিতিতে ক্ষমতা তে আরোহণ করেছিলেন। দ্বিতীয় বিশ্বযুদ্ধকালীন এবং পূর্বে বুরেৎসুর বেশ কিছু তথ্য ইতিহাসের সম্পর্কিত তথ্য বই গুলো থেকে মুছে ফেলা হয়েছিল।
বুরেৎসুর সমাধির প্রকৃত অবস্থান জানা যায় নি। এই সম্রাটকে প্রথা অনুযায়ী নারা তে স্মরণিকা শিন্টো মন্দিরে পূজা করা হয়। ইম্পেরিয়াল হাউজহোল্ড এজেন্সি এই স্থান টিকে বুরেসুৎর স্মৃতিঘর হিসাবে চিহ্নিত করেছে। এর আনুষ্ঠানিক নাম দেওয়া হয় কাতাওকা নো ইওয়াতসুকি নো ওকা নো কিতা নো মিসাসাগি।
সোসিয়েদাদ দেপোর্তিভা এইবার
সোসিয়েদাদ দেপোর্তিভা এইবার (Eibar Kirol Elkartea; সাধারণত এসডি এইবার নামে পরিচিত) হচ্ছে এইবার ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯৪০ সালের ৩০শে নভেম্বর তারিখে প্রতিষ্ঠিত হয়েছে। এসডি এইবার তাদের সকল হোম ম্যাচ এইবারের ইপুরুয়া মুনিসিপাল স্তেদিয়ামে খেলে থাকে; যার ধারণক্ষমতা হচ্ছে ৮,১৬৪।  বর্তমানে এই ক্লাবের ম্যানেজারের দায়িত্ব পালন করছেন হোসে লুইস মেন্দিলিবার এবং সভাপতির দায়িত্ব পালন করছেন আমাইয়া গরোস্তিসা। স্পেনীয় আক্রমণভাগের খেলোয়াড় সের্হি এনরিচ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এসডি এইবার এপর্যন্ত ১১টি শিরোপা জয়লাভ করেছে; যার মধ্যে ১টি সেহুন্দা ডিভিশন শিরোপা, ৩টি সেহুন্দা ডিভিশন বি এবং ৫টি তেরসেরা ডিভিশন শিরোপা রয়েছে।
ইউএনই-ইএন-আইএসও-৯০০১ দক্ষতার সনদপত্রপ্রাপ্ত একমাত্র ফুটবল ক্লাব হচ্ছে এইবার।